Projektas

LIETUVOS RESPUBLIKOS

KORUPCIJOS PREVENCIJOS ĮSTATYMO NR. IX-904

5, 9, 11 STRAIPSNIŲ PAKEITIMO

ĮSTATYMAS

2014 m. d. Nr.

Vilnius

1 straipsnis. 5 straipsnio pakeitimas

Pakeisti 5 straipsnio 5 punktą ir jį išdėstyti taip:

„5) informacijos pateikimas pareigybių ir asmenų, dirbančių valstybės ir savivaldybių institucijose ir įstaigose ir juridinių asmenų registrams;“

2 straipsnis. 9 straipsnio pakeitimas

Pakeisti 9 straipsnio 3 dalį ir ją išdėstyti taip:

„3. Specialiųjų tyrimų tarnyba pagal kompetenciją surenka teisėsaugos, kontrolės, kriminalinės žvalgybos subjektų ar kriminalinės žvalgybos pagrindinių institucijų, žvalgybos institucijų, kitų institucijų, įstaigų ir įmonių turimą šio straipsnio 2 dalyje nurodytą informaciją apie asmenį, duomenis iš Pareigybių ir asmenų, dirbančių valstybės ir savivaldybių institucijose ir įstaigose, registro, prireikus – iš kitų valstybės ar žinybinių registrų, duomenų rinkmenų, ir kartu su savo apie asmenį turima įslaptinta bei vieša informacija pateikia asmenį į pareigas skiriančiam ar paskyrusiam subjektui.“

3 straipsnis. 11 straipsnio pakeitimas

1. Pakeisti 11 straipsnio pavadinimą ir jį išdėstyti taip:

„11. straipsnis. Informacijos pateikimas pareigybių ir asmenų, dirbančių valstybės ir savivaldybių institucijose ir įstaigose, ir juridinių asmenų registrams“.

2. Pakeisti 11 straipsnio 1 dalį ir ją išdėstyti taip:

„1. Pareigybių ir asmenų, dirbančių valstybės ir savivaldybių institucijose ir įstaigose, registrui pateikiama informacija apie valstybės tarnautojus, kurie įsiteisėjusiu galutiniu teismo nuosprendžiu yra pripažinti padarę korupcinio pobūdžio nusikalstamas veikas, taip pat patraukti administracinėn ar drausminėn atsakomybėn už sunkius tarnybinius nusižengimus, susijusius su Viešųjų ir privačių interesų derinimo valstybinėje tarnyboje įstatymo reikalavimų pažeidimu, padarytus siekiant gauti neteisėtų pajamų ar privilegijų sau ar kitiems asmenims.“

3. Pakeisti 11 straipsnio 3 dalį ir ją išdėstyti taip:

„3. Valstybės ar savivaldybės įstaiga, priėmusi ar panaikinusi sprendimą, kad buvo padarytos šio straipsnio 1 ar 2 dalyje numatytos veikos, per 14 dienų nuo sprendimo įsiteisėjimo apie tai praneša pareigybių ir asmenų, dirbančių valstybės ir savivaldybių institucijose ir įstaigose ir (ar) juridinių asmenų registrų tvarkytojams.“

4 straipsnis. Įstatymo įsigaliojimas

Šis įstatymas įsigalioja 2015 m. liepos 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas